钦定古今图书集成/理学汇编/学行典/第010卷 > 朱子全书 > 《答董叔重》
## 钦定古今图书集成/理学汇编/学行典/第010卷 > 朱子全书 > 《答董叔重》

铢问：“‘‘极之为言，究竟至极，不可有加之谓，以状此理
之名义，则举天下无以加此之称也。故常在物之中，
为物之的。物无之则无以为根主，而不能以有立，故
以为在中之义则可，而便训极为中则不可。以有形
者论之，则如屋之有脊栋，囷廪之有通天柱，常在此
物之中央。四面八方，望之以取正，千条万泒，本之以
有生’，《礼》所谓‘民极’，《诗》所谓‘四方之极’，其义一也’。未知
推说如此，是否？”曰：“是。”

==晦庵语录==